Γερουσία του Βέρμοντ

Η Γερουσία του Βέρμοντ (αγγλικά: Vermont Senate) είναι η άνω βουλή της Γενικής Συνέλευσης του Βέρμοντ, του πολιτειακού νομοθετικού σώματος της πολιτείας του Βέρμοντ. Η Γερουσία αποτελείται από 30 μέλη. Η περιφερειοποίηση της Γερουσίας διαιρεί τα 30 μέλη σε τρεις μονοεδρικές περιφέρειες, έξι διεδρικές περιφέρειες, τρεις τριεδρικές περιφέρειες, και μια εξαεδρική περιφέρεια. Κάθε Γερουσιαστής εκπροσωπεί τουλάχιστον 20.300 πολίτες. Οι γερουσιαστές εκλέγονται για διετείς θητείες, και δεν υπάρχει όριο στον αριθμό των θητειών που μπορεί να υπηρετήσει ένας Γερουσιαστής.

Όπως σε άλλες άνω βουλές των πολιτειακών και εδαφικών νομοθετικών σωμάτων και της ομοσπονδιακής Γερουσίας των ΗΠΑ, η Γερουσία είναι επιφορτισμένη με ειδικές εξουσίες όπως η επιβεβαίωση ή η απόρριψη κυβερνητικών διορισμών σε εκτελεστικά τμήματα, στην πολιτειακή κυβέρνηση (το σώμα υπουργών της κυβέρνησης), τις επιτροπές, τα συμβούλια, και να εκλέγει τα μέλη του Ανώτατου Δικαστηρίου του Βέρμοντ.

Η Γερουσία του Βέρμοντ συνέρχεται στο Πολιτειακό Καπιτώλιο του Βέρμοντ στο Μονπελιέ.

Περιφέρειες και θητείες
Οι γερουσιαστές εκλέγονται από ένα σύνολο 13 μονομελών και πολυμελών περιφερειών της Γερουσίας. Οι περιφέρειες πλέον ή ελάσσον ανταποκρίνονται στα σύνορα των 14 κομητειών με προσαρμογές για να εξασφαλισθεί η ισότητα της αντιπροσώπευσης. Δύο μικρές κομητείες (Έσσεξ και Ορλίανς) συνδυάζονται σε μία περιφέρεια. Κάθε περιφέρεια εκλέγει μεταξύ 1 και 6 γερουσιαστών ανάλογα με τον πληθυσμό.

Επιπλέον, το Βέρμοντ είναι μία από τις 14 πολιτείες όπου η άνω βουλή του πολιτειακού νομοθετικού σώματος υπηρετεί σε διετή κύκλο, αντί για την πιο συνήθη τετραετή θητεία όπως στην πλειοψηφία των πολιτειών.

Σύνθεση της Γερουσίας
Νομοθετική Συνεδρίαση 2013-2014

Ηγεσία της Γερουσίας
Ο Αναπληρωτής Κυβερνήτης του Βέρμοντ χρηματίζει Πρόεδρος της Γερουσίας, αλλά συνεισφέρει μία νομοθετική ψήφο αν απαιτείται για να λυθεί μια ισοπαλία. Εν την απουσία του ή της, ο Προσωρινός Πρόεδρος προεδρεύει της Γερουσίας. Ο Προσωρινός Πρόεδρος εκλέγεται από την ομάδα του  πλειοψηφούντος κόμματος και ακολουθεί επιβεβαίωση ολόκληρης της Γερουσίας μέσω μιας ψηφοφορίας της Γερουσίας. Ο Προσωρινός Πρόεδρος είναι η ανώτερη ηγετική θέση στη Γερουσία. Οι άλλοι αρχηγοί της πλειοψηφίας και της της μειοψηφίας εκλέγονται άπό τις αντίστοιχες κοινοβουλευτικές τους ομάδες.

Τρέχουσα ηγεσία

Μέλη της Γερουσίας, 2009-2010

Λειτουργίες
Η ολομέλεια της Γερουσίας συνέρχεται τα πρωινά της Τρίτης και της Παρασκευής μόνο για τις πρώτες επτά εβδομάδες της ετήσιας συνεδρίασης.

Αναφορές

Εξωτερικοί σύνδεσμοι
Vermont General Assembly
Project Vote Smart - State Senate of Vermont

Πολιτειακές άνω βουλές στις Ηνωμένες Πολιτείες
Βερμόντ